recursal/SuperWikiNEXT-32B huggingface dataset:
**Vrana havajská** (*Corvus hawaiiensis*) je druh vtáka z rodu *Corvus*, ktorý bol endemitom pacifického ostrova Hawaii. Od roku 2002 je podľa medzinárodnej únie na ochranu prírody a prírodných zdrojov klasifikovaný ako vyhynutý vo voľnej prírode.

Dosahuje dĺžky okolo pol metra a váhy pol kilogramu (samci bývajú väčší). Perie je čierne s bronzovým leskom. Od vrany čiernej sa líši silnejším zobákom a zaguľatenými krídlami.

Pôvodne obývala lesy na svahoch sopiek Mauna Loa a Hualālai, živila sa prevažne hmyzom, tiež vajcami a mláďatami iných vtákov alebo ovocím. Bolo u nej doložené používanie nástrojov: dobýva potravu zo škár pomocou paličiek. V zajatí sa dožíva veku až 28 rokov.

Havajčania vtáka nazývajú *ʻalalā* (*detský krik*, podľa jeho hlasu), v pôvodnom domorodom náboženstve bol uctievaný ako prevtelenie mŕtvych predkov.

Obmedzený areál, ktorý sa s postupom civilizácie naďalej zmenšoval, rastúca populácia predátorov (napr. Herpestes auropunctatus) takisto ako vtáčia malária prenášaná zavlečeným komárom *Culex quinquefasciatus* viedli k tomu, že vrana havajská vo svojej vlasti vymizla a prežíva len v zajatí. V roku 2016 začala Zoologická záhrada San Diego program reintrodukcie vtákov v rezervácii Pu'u Maka'ala.

Referencie
----------

1. ↑  IUCN Red list 2016.10. Prístup 10. septembra 2022
2. ↑  Endangered List
3. ↑  Sacred crows on brink of extinction discovered to be skilled tool-users
4. ↑  San Diego Zoo and its partners to try another Hawaiian crow release despite earlier deaths

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Vrana havajská**
* Spolupracuj na Wikidruhoch Wikidruhy ponúkajú informácie na tému **Vrana havajská**

Externé odkazy
--------------

* Audubon

Zdroj
-----

*Tento článok je čiastočný alebo úplný preklad článku Vrána havajská na českej Wikipédii.*
Príslušník československého četníctva Ladislav Janda na koni (1938)
**Žandárstvo** alebo **žandarméria** (z franc. *gendarmerie*, od starofranc. *gens d'armes* – ozbrojenci) je vojenská organizovaná ozbrojená bezpečnostná zložka vykonávajúca funkciu polície. Príslušník žandárstva sa nazýva **žandár**. Žandárstvo vzniklo vo Francúzsku a neskôr sa uplatnilo takmer vo všetkých európskych štátoch. V súčasnosti existujú žandárske zbory vo Francúzsku (*Gendarmerie Nationale*), Taliansku (*Arma dei carabinieri*), Portugalsku (*Guarda Nacional Republicana*), Španielsku (*Guardia Civil*) a na Ukrajine (Внутрішні війська України – *Vnutrišni vijska Ukrajini* a pod.).

Žandárstvo na území Slovenska
-----------------------------

### Dejiny

Na území Slovenska existovali žandári podľa predpisov Rakúskej monarchie (od roku 1849 – na základe cisárskeho výnosu č. 8/1849, na území Uhorska mali právomoc len do roku 1867), Uhorska (od roku 1881), medzivojnovej ČSR (1920 – 1939) a vojnovej Slovenskej republiky (1939 – 1945).

V ČSR sa oficiálne označovali ako četníctvo, v období Slovenskej republiky sa názov „četníctvo" formálne zmenil na „žandárstvo" (vyhláška Prezídia MV č. 246/1939 zo dňa 6. októbra 1939), neskôr bol zákon č. 299/1920 Zb. o četníctve upravený zákonom o žandárstve č. 48/1944 Sl. z. Obsah a podstata zákona však zostali nezmenené. Žandárske organizácie a formácie boli zrušené nariadením SNR č. 6/1945 Zb. n. SNR a ich príslušníci mohli byť prevzatí do služieb Národnej bezpečnosti, ak sa aktívne zúčastnili na boji slovenského národa proti nemeckému nacizmu a po náležitom preverení.

### Činnosť

Žandári slúžili na udržiavanie verejného poriadku a potláčanie nežiadúcich prejavov obyvateľstva napr. hladové demonštrácie, štrajky, pochody za prácu a chlieb a pod. Žandári okrem toho kontrolovali napr. poľovnícke a rybárske lístky, prepravu dobytka, chytali pašerákov tabaku, boli vysielaní na stráženie obilia.
Pole pôsobnosti česko-slovenského četníctva bolo predovšetkým na vidieku, mimo obvodov miest, kde vykonávala poriadkovú službu mestská a štátna polícia. Hierarchicky spadalo pod pôsobnosť ministerstva vnútra. Vyšší dôstojníci boli prevážne Česi.

Referencie
----------

1. ↑  Harper, Douglas R. ed. (2001 – 2014), „gendarme", *Online Etymology Dictionary*, Lancaster, PA: Douglas R. Harper, OCLC 51773921 .
2. ↑  „gendarmery", *Oxford English Dictionary Online*, Oxford: Oxford University Press, c2014, OCLC 890249141 . *„* [2. a.]*A body of soldiers, mounted or unmounted, employed as police, esp. in France."*
3. 1 2 3   *žandárstvo, Slovenská terminologická databáza* [online]. data.juls.savba.sk, 5.2.2008, rev. 2008-11-11, [cit. 2011-05-10]. Dostupné online.
4. ↑  Ilek, M. *Žandárstvo a právna úprava jeho postavenia v prvej Československej republike I.* [online]. vhbeskydy.sk, 7.2.2009, [cit. 2011-05-10]. Dostupné online.
**Karel Rokytanský**, nem. *Carl Freiherr von Rokitansky* (\* 19. február 1804, Hradec Králové – † 23. júl 1878, Viedeň) bol česko-rakúsky lekár, patológ, filozof a liberálny politik.

Život
-----

V roku 1844 sa vo Viedni stal profesorom patologickej anatómie. Vo Viedni tiež pôsobil od roku 1869 do konca svojho života ako prezident Akadémie vied. V rokoch 1852 – 1853 bol ako prvý lekár zvolený rektorom Viedenskej univerzity, bol tiež štyrikrát zvolený dekanom. Od roku 1850 bol tiež doživotným prezidentom Viedenskej lekárskej spoločnosti.

Zaviedol používanie titulu MUDr. Za svoj život urobil rad objavov chorôb a vrodených anomálií. Svoje skúsenosti zhrnul do trojdielnej učebnici patologickej anatómie (v nemeckom origináli *Lehrbuch der pathologischen Anatomie*).

Synovia Karel (1839 – 1898) a Prokop (1842 – 1928) boli tiež lekári. Karel Rokytanský mladší pôsobil od roku 1895 ako riadny profesor na klinike pôrodníctva v Grazi, Prokop Rokytanský viedol od roku 1877 ako riadny profesor kliniku interného lekárstva v Innsbrucku. Jeho pravnuk Ottokar bol profesorom chirurgie a jeho syn Alexander prednostom kliniky detskej chirurgie v *Donauspital* vo Viedni.

Dielo
-----

* *Lehrbuch der pathologischen Anatómia*, Wien, Wilhelm Braumüller, 1855 – 1861 – 3 diely
* *Handbuch der pathologischen Anatómia*, Wien, Braumüller u. Seidel, 1842 – 1846 – 3 diely
* *Die Defecte der Scheidewände des Herzens* Wien, W. Braumüller, 1875

Referencie
----------

1. ↑  Matričný záznam o narodení a krste

* *Tento článok je čiastočný alebo úplný preklad článku Karel Rokytanský na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Karel Rokytanský**

Literatúra
----------

* Rumpler, Helmut. *Carl Freiherr von Rokitansky*. Boehlau Verlag, Vienna. 2006. ISBN 3-205-77205-9

Externé odkazy
--------------

* Heslo v encyklopédii Britannica

Autoritné údaje: * abART: 120300
* GND: 11874951X
* ISNI: 000000008157898X
* LCCN: no2005068503
* NK ČR: jk01102622
* VIAF: 77111220
* WorldCat: lccn-no2005068503





[
**Gauzlin** (\* ? – † 16. apríl 886, Paríž) bol kancelár a parížsky biskup.

Gauzlin bol synom grófa Rorika II. z Maine (z rodu Rorgonovcov) a Blichildy. Po štúdiách v Remeši nastúpil okolo roku 860 do kancelárie Karola Holého, kde pôsobil jeho nevlastný brat Ľudovít, opát zo Saint-Denis, ako kancelár. Po Ľudovítovej smrti prevzal po ňom úrad kancelára.

Priazeň kráľov mu vyniesla vlastníctvo významných opátstiev Jumièges, Saint-Amand, Saint-Germain-des-Prés, Saint-Denis. Začiatkom roku 879 bol Gauzlin zbavený dvorských úradov, potom ako u na smrť chorého Ľudovíta II. Koktavého získal rozhodujúci vplyv Hugo Opát, ktorý kráľa presvedčil, aby ako nástupcu určil iba najstaršieho syna Ľudovíta.

Po smrti Ľudovíta II. († 10. apríl 879) sa Gauzlin snažil o povolanie východofranského panovníka Ľudovíta III. Mladšieho, s ktorým sa stretol vo Verdune. To donútilo Huga Opáta, aby v máji 879 prisľúbil nasledovníctvo obom synom Ľudovíta II. čo sa uskutočnilo v septembri 879, keď boli obaja spoločne korunovaní.

Gauzlinovi zabezpečila opätovný mocenský vplyv až zmluva z Ribemontu, ktorú vo februári 880 uzavreli západofranskí kráľi Ľudovít III. a Karolman II. s východofranským kráľom Ľudovítom III. Mladším, ktorou získala Východofranská ríša Lotrinsko a protivníci Huga Opáta podiel na moci v Západofranskej ríši. Dôsledkom toho bolo rozdelenie ríše, uskutočnené v marci 880 v Amiens. Gauzlin pôsobil ako kancelár na dvore Ľudovíta III.

V lete 880 viedol Gauzlin vojsko proti Normanom, ale na Šelde neuspel. Po smrti Ľudovíta III. († 5. august 882) si dokázal Gauzlin obhájiť svoje pozície aj za vlády Karolmana II. Mal zásluhu na povýšení Oda, neskoršieho západofranského kráľa, na parížskeho grófa (882).

Roku 884 sa stal Gauzlin parížskym biskupom. Po smrti Karolmana II. († 12. december 884) sa mu podarilo presadiť na západofranský trón východofranského panovníka Karola III. Tlstého. Spolu s parížskym grófom Odom viedol obranu Paríža, ktorý bol od novembra 885 takmer rok obliehaný Normanmi. V priebehu tohto obliehania zomrel.

Externé odkazy
--------------

* Gauzlin, Bischof von Paris (de)
* genealógia Rorgonovcov Archivované 2007-03-29 na Wayback Machine (fr)
**(1807) Slovakia** je planétka, ktorú objavil Milan Antal večer dňa 20. augusta 1971 na observatóriu na Skalnatom plese. Je pomenovaná po Slovensku.

Okolnosti objavu
----------------

Planétka sa v čase objavu nachádzala v západnej časti súhvezdia Rýb (*Pisces*), neďaleko stredu 5-uholníka tvoreného hviezdami {\displaystyle \iota }, {\displaystyle \lambda }, {\displaystyle \kappa }, {\displaystyle \gamma } a {\displaystyle \theta } Psc. Mala zdanlivú hviezdnu veľkosť +14 mag a bola prvou planétkou objavenou v 2. polovici augusta 1971. Svedčí o tom aj jej predbežné označenie **1971 QA**, ktoré dostala krátko po objave.

Planétka bola zo Skalnatého Plesa pozorovaná aj v ďalších 11-tich nociach (okrem objavovej) a celkovo bolo zmeraných 25 pozícií, neskôr zaslaných do MPC. Naposledy bola planétka pozorovaná na Skalnatom Plese večer 17. októbra 1971.

Dráha
-----

Planétka obieha okolo Slnka v strednej vzdialenosti 333 mil. km (2,23 AU) po mierne excentrickej dráhe s dobou obehu 3,32 roku (1214 dní). K Zemi sa približuje na minimálnu vzdialenosť 124 mil. km.

Očíslovanie planétky bolo zverejnené v cirkulári MPC č. 3362 vydanom dňa 1. januára 1973.

Pomenovanie
-----------

Planétka je pomenovaná po krajine, v ktorej sa nachádza observatórium objaviteľa.

Meno planétky sa stalo oficiálnym po zverejnení v cirkulári MPC č. 3508 vydanom dňa 15. júna 1973 Medzinárodnou astronomickou úniou.

Pozri aj
--------

* Zoznam planétok 1751 – 2000

Externé odkazy
--------------

* 1807 Slovakia – vlastnosti a orbitálny diagram v JPL Small-Body Database NASA (po anglicky)
* 1807 Slovakia – orbitálne vlastnosti a pozorovania na webe Minor Planet Center (po anglicky)
* 1807 Slovakia – orbitálne vlastnosti na astronomickom serveri Pedagogickej fakulty ZČU v Plzni (po česky)
* 1807 Slovakia – poloha na hviezdnej mape na webe Heavens-Above
* Observatórium Skalnaté Pleso  Archivované 2009-11-24 na Wayback Machine

  

*… | 1806 Derice | **1807 Slovakia** | 1808 Bellerophon | …*
**NEOPLAN Jumbocruiser** bol kĺbový dvojpodlažný viacnápravový mestský autobus vyrábaný v rokoch 1975 až 1992 spoločnosťou NEOPLAN Bus GmbH. Je 18 metrov dlhý, 2,50 m široký a 4 m vysoký. Ako najväčší autobus na svete s kapacitou 170 cestujúcich je uvedený v Guinnessovej knihe rekordov.

Dejiny
------

Jumbocruiser bol prvýkrát vyrobený v roku 1975, ale sériovo sa nikdy nevyrábal.

Jeden Jumbocruiser s veľmi pohodlnými sedačkami pre 80 cestujúcich bol prevádzkovaný na trase z Belgicka do Španielska. Celkom najazdil asi 160 000 km. Kvôli nehode bol ale vyradený z prevádzky. Pôvodne bola za príčinu nehody považovaná porucha na vozidle, neskôr sa však ukázalo, že nehodu zavinil vodič.

Referencie
----------

1. 1 2   *History from 1972 to 1975* [online].. Dostupné online.
2. ↑   *Guinness Book Of World Records* [online]. [Cit. 2024-02-05]. S. 3. Dostupné online. Archivované 2011-03-27 z originálu.
3. ↑   *Jumbo Cruiser Diary* [online].. Dostupné online.

Externé odkazy
--------------

* POSPÍŠIL, Jakub. *Neoplan Jumbocruiser: Ten největší* [online]. autickar.cz, 2019-05-23, [cit. 2024-02-05]. Dostupné online.

Zdroj
-----

*Tento článok je čiastočný alebo úplný preklad článku Neoplan Jumbocruiser na českej Wikipédii.*
Chodník klesá z Kozieho Wierchu
Chodník klesá z Kozich Czubov
Chodník na Kozim Wierchu
**Orlia prť** (poľ. *Orla Perć*) je horská pešia magistrála v Tatrách v južnom Poľsku. Považuje sa za najťažšiu a najnebezpečnejšiu cestu v celých Tatrách a je preto vhodná iba pre skúsených turistov. Chodník je značený červenými značkami. Na tejto magistrále od vytvorenia chodníka zahynulo viac ako 120 ľudí.

Technické údaje
---------------

Chodník sa nachádza v centre Vysokých Tatier. Celková dĺžka dostupnej magistrály je 4,5 km. Celý čas prechodu (v lete, v závislosti na podmienky na chodníku) sa mení od 6 do 8 hodín. Najvyšší bod je Kozi Wierch s 2 291 m n. m. Magistrála začína v sedle Zawrat (2 159 m) a končí v sedle Krzyżne (2 112 m); vedie cez niekoľko vrcholov a traverzuje ostatné. Chodník je veľmi nebezpečný a vedie hlavne pozdĺž horského hrebeňa. Pre turistov sú najstrmšie a vertikálne úseky vybavené početnými lezeckými pomôckami, vrátane rebríkov, reťazí a kovových schodov. Najčastejším podkladom sú hlavne žulové pláty, suť a nerovný povrch. Chodník je napojený na ďalšie chodníky; prechádza celkovo ôsmymi rázcestiami, vedúcimi k horským chatám. Úsek chodníka od sedla Zawrat po Kozi Wierch je zjednosmernený. Pozdĺž chodníka hrozí možný pád kameňov a lavín.

Dejiny
------

Chodník vymyslel v roku 1901 Franciszek Nowicki, poľský básnik a horský vodca. Chodník skonštruoval a vyznačil kňaz Walenty Gadowski medzi rokmi 1903 a 1906; avšak rázcestia a iné pomocné chodníky boli vytvorené a vyznačené do roku 1911. Po niekoľkých smrteľných nehodách, v roku 2006 horská vodkyňa Irena Rubinowska a režisér Piotr Mikucki apelovali na orgány Tatranského národného parku o demontovanie všetkých horolezeckých pomôcok pozdĺž chodníka a o ich vymenenie za ferratu. Výzva sa stretla s rôznymi reakciami profesijných skupín zapojených v turistickom ruchu. Usúdilo sa, že je to historická magistrála a že zostane nezmenená. Keďže prišlo k početným nehodám, keď sa turisti míňali protismerne, Správa Tatranského národného parku od júla 2007 prechod úseku chodníka medzi sedlom Zawrat a vrcholom Kozieho Wierchu zjednosmernila.

Referencie
----------

1. ↑  Dariusz Dyląg: Orla Perć: przewodnik wysokogórski, Oficyna Wydawnicza Rewasz, Pruszków 2006, ISBN 83-89188-50-3
2. ↑  Orla Perć – wypadki i akcje ratownicze Archivované 2016-03-13 na Wayback Machine (prístup 15. novembra 2009)
3. ↑  Zabójcza Orla Perć?
4. ↑  Tatry: Orla Perć (prístup 15. novembra 2009)
5. ↑  Orla Perć Archivované 2009-11-20 na Wayback Machine (prístup 25/11/08)
6. ↑  Zofia Radwańska-Paryska, Witold Henryk Paryski: Wielka Encyklopedia Tatrzańska. Wyd. Górskie, 2004. ISBN 83-7104-009-1.
7. ↑   *Juliusz Wysłouch "Via ferraty dla tatr Wysokich, "Na szlaku" 10/2003* [online]. [Cit. 2016-03-26]. Dostupné online. Archivované 2016-03-04 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Orlia prť**

Súradnice: 49°13′06″S 20°01′43″V﻿ / ﻿49,218333°S 20,028611°V﻿ / 49.218333; 20.028611
Poloha mesta
Kalamata
**Kalamata** (gr. Καλαμάτα) je prístavné mesto v regióne Messinia na juhu Peloponézu v Grécku. Má okolo 60-tisíc obyvateľov. Je to dôležité centrum gréckej kultúry.

Dejiny
------

História osídlenia Kalamaty siaha do mykénskej kultúry, kedy tu existovalo mesto zvané Φαραί (Farai), ktoré spomína aj Homér. Toto mesto sa nachádzalo na pahorku kde dnes stojí stredoveký hrad. Počas klasického staroveku mesto patrilo pod vplyv neďalekej Sparty. Od 2. storočia patrilo Rímu. Cestovateľ Pausanias píše, že v meste Fares sa nachádzal chrám bohyne Tyché a boha Apolóna. Poslednú správu o meste Fares máme z roku 535, kedy boli jej obyvatelia poväčšine kresťania. V nasledujúcom storočí sa tu usadilo množstvo Grékov z vnútrozemia Peloponézu, ktorý obsadili Slovania. Po porážke Slovanov sa význam mesta zväčšil, keďže tu žilo veľké množstvo ľudí. Neskôr tu vznikol kláštor, Παναγία την Καλομάτα (Panaja tin Kalomata), podľa ktorého sa aj pomenovalo mesto. Meno pochádza z gréckeho slova *kala matia* (dobré oči).

Od 13. storočia patrila Kalamata pod európsku križiacku vládu. V tejto dobe tu vznikol aj stredoveký hrad, ktorý však dobyli grécki a slovanskí protifeudálni povstalci z mesta Janitsa. V 15. storočí mesto definitívne ovládli Turci. V roku 1821, počas Gréckej vojny za nezávislosť, mesto oslobodili grécki povstalci pod vedením Theodorosa Kolokotronisa, Papaflessasa, Nikitarasa a Petrosa Mavromichalisa.

Dnes
----

Dnes je Kalamata druhé najväčšie mesto na Peloponéze, po Patre. Je to obľúbené turistické mesto s prístavom, nachádzajú sa tu rôzne bary, tradičné taverny, historické centrum a stredoveký hrad. Symbolom mesta je aj byzantský kostol *Ekklisia Ajon Apostolon* (Kostol Svätých Apoštolov) z 11. – 12. storočia, kde sa nachádzajú nástenné maľby zo 14. storočia. Z mesta Kalamata pochádza aj známy ľudový grécky kruhový tanec Kalamatianos, ktorý má ešte staroveký pôvod.

Partnerské mestá
----------------

* Cyprus  Aglandija, Cyprus
* Tunisko  Bizerte, Tunisko
* Čína  Si-an, Čína

Iné projekty
------------

Commons
* Spolupracuj na Commons Commons ponúka multimediálne súbory na tému **Kalamata**

Externé odkazy
--------------

* Oficiálna stránka
Členovia Karibskej futbalovej únie sú označení oranžovou farbou
**Karibská futbalová únia** (po angl. *Caribbean Football Union*) skrátene CFU, je organizácia pre futbalové asociácie v Karibiku. CFU má 31 členských štátov z toho 25 je členom FIFA. Únia bola založená v roku 1978 a jej členské asociácie sú súčasťou CONCACAF.

História
--------

CFU vznikla 28. januára 1978. Za vznik CFU sa podieľal bývalý reprezentant Trinidadu a Tobaga Patrick Raymond. V roku 1976 oslovil Phila Woosnama, komisára Severoamerickej futbalovej ligy (NASL), ohľadom vlastnej karibskej franšízy v rámci NASL, a namiesto toho Woosnam navrhol vytvorenie vlastnej karibskej profesionálnej ligy. Na základe poradenstva Woosnama a s pomocou bývalého anglického hráča, z ktorého sa stal obchodník Jimmy Hill a jeho spoločnosti World Sports Academy, plus odporúčanie bývalého prezidenta FIFA Sira Stanleyho Rousa, Raymond predstavil iniciatívu v auguste 1977 v Port of Spain na Trinidade, ktorá nakoniec viedla k vytvoreniu Karibskej futbalovej únie (CFU), v rámci CONCACAF sa CFU stala prvou organizáciou. CFU bola inaugurovaná 28. januára 1978 v Port-au-Prince na Haiti ako riadiaci futbalový orgán karibského regiónu a podskupina v rámci CONCACAF.

V máji 2013 pod vedením Damiana E. Hughesa, CFU premiestnila svoje kancelárie z Port of Spain, Trinidad do Kingstonu na Jamajke.

Členské štáty
-------------

| Kód | Krajina |
| --- | --- |
| VIR | Americké Panenské ostrovy Americké Panenské ostrovy |
| AIA | Anguilla Anguilla |
| ATG | Antigua a Barbuda Antigua a Barbuda |
| ABW | Aruba Aruba |
| BAH | Bahamy Bahamy |
| BRB | Barbados Barbados |
| BMU | Bermudy Bermudy |
| BQ-BO | Bonaire Bonaire |
| VGB | Britské Panenské ostrovy Britské Panenské ostrovy |
| CUW | Curaçao Curaçao |
| DMA | Dominika Dominika |
| DOM | Dominikánska republika Dominikánska republika |
| GUF | Francúzska Guyana Francúzska Guyana |
| GRD | Grenada Grenada |
| GLP | Guadeloupe Guadeloupe |
| GUY | Guyana Guyana |
| HTI | Haiti Haiti |
| JAM | Jamajka Jamajka |
| CYM | Kajmanie ostrovy Kajmanie ostrovy |
| CUB | Kuba Kuba |
| MTQ | Martinik Martinik |
| MSR | Montserrat Montserrat |
| PUR | Portoriko Portoriko |
| MAF | Saint Martin Saint Martin |
| SXM | Sint Maarten Sint Maarten |
| SUR | Surinam Surinam |
| LCA | Svätá Lucia Svätá Lucia |
| SKN | Svätý Krištof a Nevis Svätý Krištof a Nevis |
| VCT | Svätý Vincent a Grenadíny Svätý Vincent a Grenadíny |
| TTO | Trinidad a Tobago Trinidad a Tobago |
| TCA | Turks a Caicos Turks a Caicos |

Súťaže
------

### Národné tímy

* Karibský pohár vo futbale
* Karibský pohár vo futbale do 23 rokov
* Karibský pohár vo futbale do 20 rokov
* Karibský pohár vo futsale
* Karibský pohár vo futbale žien

### Kluby

* Caribbean Club Championship
* Caribbean Club Shield

Referencie
----------

1. ↑   *Jamaica Observer Limited* [online]. Jamaica Observer, [cit. 2022-01-22]. Dostupné online. Archivované 2022-01-22 z originálu.

Externé zdroje
--------------

Zdroje
------

*Tento článok je čiastočný alebo úplný preklad článku Caribbean Football Union na anglickej Wikipédii.*
**Lunar Orbiter 3** bola umelá družica Mesiaca, vyslaná agentúrou NASA v roku 1967. V katalógu COSPAR dostala označenie 1967-008A. Družica mala za úlohu uskutočniť podrobnú fotodokumentáciu povrchu Mesiaca.

Základné údaje
--------------

Označenie Lunar Orbiter mala kvôli zvolenej orbite okolo Mesiaca. Jej váha bola 389 kg. Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky 80 km. Na 70mm film sa zmestilo 200 dvojexpozícií, ktoré boli rádiovou cestou odosielané na Zem.

Priebeh misie
-------------

Sonda odštartovala 5. februára 1966 pomocou nosnej rakety Atlas s urýchľovacím stupňom Agena D. Z parkovacej dráhy pri Zemi bola navedená na obežnú dráhu okolo Mesiaca. Stalo sa tak 8. februára a sonda sa tým dostala na obežnú dráhu s dobou obehu 215 minút vo výške 210 až 1 795 km. O štyri dni neskôr došlo k ďalšej korekcii na 54 – 1 840 km. Potom sa začalo so snímkovaním povrchu, najmä oblastí vhodných pre plánované pristátie kozmonautov v rámci programu Apollo. Snímkovanie bolo predčasne ukončené pre technickú poruchu mechanizmu, ktorý posúval film, ale aj tak bola zadaná úloha splnená, na Zem sa dostalo 211 snímok. Na jednej fotografii sa podarilo zachytiť sondu Surveyor 1, ktorá na Mesiaci pristála v predchádzajúcom roku.

Dňa 9. októbra 1967 bola sonda s pomocou brzdiaceho motoru navedená na povrch Mesiaca, kde sa dopadom rotrieštila.

Odkazy
------

### Literatúra

* Petr Lála, Antonín Vítek. *Malá encyklopedie kosmonautiky*. Praha : Mladá fronta, 1982.

### Externé odkazy

* 

| * z
* d
* u
Program Lunar Orbiter |
| --- |
| 
* Lunar Orbiter 1
* Lunar Orbiter 2
* Lunar Orbiter 3
* Lunar Orbiter 4
* Lunar Orbiter 5

 |  |
**Luigi Galvani** (\* 9. september 1737, Bologna, Taliansko – † 4. december 1798) bol taliansky lekár (anatóm, fyziológ) a fyzik. Preslávil sa hlavne pokusmi s elektrinou aplikovanou na živočíšne svaly.

Galvani bol priekopníkom moderného pôrodníctva. Ako fyziológ bol prvým, kto skúmal elektrické javy pri pohybe svalov. V roku 1771 (podľa iných r. 1780) objavil, že svaly mŕtvych žiab sa sťahujú, keď ich zasiahne iskra zo zdroja statickej elektriny. Neskôr zistil, že svaly sa sťahujú aj vtedy, keď sa ich dotýka bimetalickým oblúkom. Tento fyziologický jav dostal názov „galvanizmus". Galvani sa domnieval že objavil zvláštny druh elektriny "živočíšnu elektrinu", elektrické fluidum, ktoré nervy roznášajú po svaloch, pričom svaly samé túto elektrinu aj generujú. Pre Galvaniho elektrina bola neoddeliteľná od života, od živých tvorov. Alessandro Volta, Galvaniho súčasník a oponent, považoval takýto vitalistický výklad za nesprávny. Vyslovil domnienku, že "živočíšna elektrina" má fyzikálny základ, že jej zdrojom a príčinou je chemická reakcia dvoch kovov. Úsilie dokázať, túto svoju koncepciu priviedlo Voltu neskôr k zostrojeniu prvého elektrického článku – Voltovho stĺpa, ktorý generoval elektrinu prostredníctvom chemickej reakcie. Neskôr Volta nazval Galvaniho menom (druhý význam termínu „galvanizmus") generovanie jednosmerného prúdu chemickou reakciou. Vďaka tomu sa Galvaniho meno stalo neodmysliteľnou súčasťou "elektrickej spoločnosti"– bez galvanického spojenia a galvanických článkov (batérií) si dnes život ani nevieme predstaviť.

Medzi jeho ďaľšie zaujímavé objavy patrí objavenie galvanického prúdu v roku 1791, ktorý sa od tohto času po ňom aj pomenováva. Už viac ako 50 rokov sa využíva hlavne na kozmetické účely a to v profesionálnych zariadeniach ako sú kúpele, wellness centrá či v kozmetických salónoch. Tieto procedúry s využitím galvanického prúdu fungujú na princípe odpudzovania a priťahovania jednotlivých nabití, čo je podobné fungovaniu magnetických polí. Kľúčovou funkciou využitia galvanického prúdu je pomoc pri vstrebávaní zložiek krému do pokožky, čím tento prúd vlastne uľahčuje doručenie blahodárnych zložiek do pleti a pomáha ošetrovať tvár alebo pokožku na tele. Od roku 2020 sa galvanický prúd začal výraznejšie využívať aj v prístrojoch pre domácu starostlivosť o pokožku. (Zdroj informácii o galvanickom prúde v kozmetike: Ja2.sk)

Iné projekty
------------

Commons
* Spolupracuj na Commons Commons ponúka multimediálne súbory na tému **Luigi Galvani**

Autoritné údaje: * BnF: 144246860
* GND: 104238135
* ISNI: 0000000110295509
* LCCN: n82254793
* NK ČR: nlk20000085816
* SNK: 162007
* VIAF: 74068991
* WorldCat: lccn-n82254793
**Náhle súdy** boli štatariálne súdy vytvárane na základe dekrétu uhorského ministerského predsedu grófa Ľudovíta Batthyányho dňa 20. septembra 1848, ako reakcia uhorskej moci na Slovenské povstanie a jeho Septembrovú výpravu. Okrem iného, bolo vykonaných 6 trestov smrti obesením na základe ich rozsudkov. Traja ďalší odsúdení sa vyhli smrti len vďaka úspechom cisárskej armády pri Schwechate.

Prvé zriadené súdy
------------------

Už 30. septembra boli zriadené na príkaz hlavného župana Nitrianskej stolice baróna Jána Jeszenáka štatariálne súdy vo Vrbovom, Senici a Hlohovci. Ďalším z potrebných spomenúť bol aj náhly súd v Plešivci delegovaný stoličným výborom s podžupanom Fáym začiatkom októbra.

Senický náhly súd
-----------------

Zasadal mu predseda Štefan Konrád advokát z Kunova s členmi Jánom Peťkom z Rovenska, Štefanom Schubertom zo Senice, Štefanom Brogyányim, Pavlom a Jánom Buzinkayovými zo Skalice. Už 13. októbra bol vynesený prvý rozsudok smrti nad čáčovským richtárom Martinom Bartoňom, dôverníkom J. M. Hurbana a tiež Vojtechom Bemertom rodákom z Moravy zúčastniacim sa povstania. 18. októbra boli vynesené hrdelné rozsudky nad Františkom Kapitánom, poľovníkom z Doliny, a Pavlom Svatíkom, mlynárom z Malého Kovalovca.

Fraštácky náhly súd
-------------------

Tento súd vyniesol hrdelný rozsudok nad Viliamom Šulekom, ktorý bol vykonaný 19. októbra. Šulek bojoval v radoch dobrovoľníkov, avšak po ústupe zostal u rodiny. Pred súdom prevzal vinu aj za ostatných a aj pri poprave sa hrdinsky držal. Súd odsúdil a popravil 26. októbra aj Karola Holubyho za spoluúčasť na odpore

Plešivecký náhly súd
--------------------

Po zorganizovaní verejného zhromaždenia v Tisovci Daxnerom a Franciscim, boli delegáti vyslaní k podžupnovi Fáymu so žiadosťou o ukončenie prenasledovania nevinných. Ten ich prostredníctvom vyzval Daxnera a Francisciho, aby prišli na vypočutie s prísľubom, že na nich nedopustí nič nezákonné. Keď sa však títo dostavili 10. októbra k podžupanovi na vypočutie, ten dal ich na druhý deň uväzniť. 17. októbra bol do Plešivca eskortovaný aj Michal Bakulíni. 19. októbra bolo uväznených ďalších 40 mužov považovaných za popredných slovenských národovcov. Náhly súd nad Daxnerom, Franciscim a Bakulinom vyniesol medzi 4. a 5. novembrom rozsudok smrti. Odsúdeným už stavali šibenice, avšak vývoj udalostí zastavil výkon rozsudkov.

Referencie
----------

1. ↑   *Archivovaná kópia* [online]. [Cit. 2015-10-29]. Dostupné online. Archivované 2016-03-04 z originálu.
2. ↑
3. ↑

Externé odkazy
--------------

* Dana Podracká, Zatykač na Štúra, Rok vydania: 2015 Archivované 2015-11-01 na Wayback Machine ISBN 978-80-8119-087-2
* Peter Kompiš, Slovenské povstanie r. 1848/49
* Slovenské dobrovoľnícke výpravy (1848-1849)
* Obnovme si pamät Naša Senica 9/2008, str.4 Archivované 2016-03-04 na Wayback Machine
**Naoko Jamazakiová** (jap. 山崎 直 子 – Jamazaki Naoko, angl. Yamazaki Naoko; \* 27. december 1970, Macudo, Čiba, Japonsko) je japonská astronautka pracujúca pre JAXA a druhá žena japonského pôvodu, ktorá bola kvalifikovaná pre vesmírne lety. Do vesmíru vzlietla v apríli 2010 pri misii STS-131.

Osobný život
------------

Naoko Jamazakiová, rodená Suminová, sa vydala za Taičiho Jamazakiho a má s ním jednu dcéru. Baví ju potápanie, lyžovanie, lietanie a hudba.

Vzdelanie
---------

Študovala letecké inžinierstvo na univerzite v Tokiu, v roku 1993 dosiahla titul bakalár (magister v roku 1996).

Pracovná kariéra
----------------

Od roku 1996 pracovala v tíme JAXA pracujúcom na module Kibó, od roku 1998 v skupine budujúcej centrifúgu pre Medzinárodnú vesmírnu stanicu (ISS).

Vo februári 1999 bola vybraná do skupiny astronautov JAXA, do septembra 2001 prechádzala všeobecným výcvikom v stredisku JAXA v Cukube. V lete 2003 trénovala vo Hviezdnom mestečku, od roku 2004 sa pripravovala v Johnsonovom vesmírnom stredisku v Houstone, vo februári 2006 získala v NASA kvalifikáciu letový špecialista. Naďalej zostala v Houstone v súvislosti s prípravou na vypustenie japonského modulu.

10. novembra bola agentúrami NASA a JAXA oznámená jej nominácia do posádky letu STS-131 plánovaného na február 2010. Do vesmíru odštartovala na palube raketoplánu Discovery 5. apríla 2010.

Referencie
----------

*Tento článok je čiastočný alebo úplný preklad článku Naoko Jamazakiová na českej Wikipédii.*

1. ↑   *Japan Aerospace Exploration Agency* [online]. Tokio: Japan Aerospace Exploration Agency, 2003, [cit. 2008-11-24]. Kapitola November 2008. Naoko Yamazaki to become second Japanese female astronaut to fly to space!. Dostupné online. Archivované 2007-03-21 z originálu. (po anglicky)
2. ↑   *NASA 's Shuttle and Rocket Missions* [online]. NASA, [cit. 2010-02-28]. Dostupné online. (po anglicky)

Externé zdroje
--------------


|  |  |
| --- | --- |
| Portal | Kozmonautický portál |

* *International Space Station* [online]. Tokio: Japan Aerospace Exploration Agency, 2003, rev. 2008-05-19, [cit. 2008-11-24]. Kapitola Profile of JAXA's Astronauts. Dostupné online. (po anglicky)
* IVANOV, Ivan, a kol. *Космическая энциклопедия ASTROnote* [online]. Moskva: rev. 2008-11-15, [cit. 2008-11-24]. Kapitola Япония. Dostupné online. (po rusky)

Iné projekty
------------

Commons
* Spolupracuj na Commons Commons ponúka multimediálne súbory na tému **Naoko Jamazakiová**
|  |  |
| --- | --- |
| Portal | Astronomický portál |

Tento index bol automaticky vygenerovaný podľa tejto kategorizácie. Obsahuje **130** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

6
-

6 Hebe

60
--

60 Echo · 600 Musa · 601 Nerthus · 602 Marianna · 603 Timandra · 604 Tekmessa · 605 Juvisia · 606 Brangane · 607 Jenny · 608 Adolfine · 609 Fulvia · 60P/Tsuchinshan

61
--

61 Cygni · 61 Danaë · 61 Ursae Majoris · 61 Virginis · 610 Valeska · 611 Valeria · 612 Veronika · 613 Ginevra · 614 Pia · 615 Roswitha · 616 Elly · 617 Patroclus · 618 Elfriede · 619 Triberga · 61P/Šajn-Schaldach

62
--

62 Erato · 620 Drakonia · 621 Werdandi · 622 Esther · 623 Chimaera · 624 Hektor · 625 Xenia · 626 Notburga · 627 Charis · 628 Christine · 629 Bernardina · 62P/Tsuchinshan

63
--

63 Ausonia · 630 Euphemia · 631 Philippina · 6311 Porubčan · 632 Pyrrha · 633 Zelima · 634 Ute · 635 Vundtia · 636 Erika · 637 Chrysothemis · 638 Moira · 639 Latona · 63P/Wild

64
--

64 Angelina · 640 Brambilla · 641 Agnes · 642 Clara · 643 Scheherezade · 644 Cosima · 645 Agrippina · 646 Kastalia · 647 Adelgunde · 648 Pippa · 6489 Golevka · 649 Josefa · 64P/Swift-Gehrels

65
--

65 Cybele · 650 Amalasuntha · 651 Antikleia · 652 Jubilatrix · 653 Berenike · 654 Zelinda · 655 Briseis · 656 Beagle · 657 Gunlod · 658 Asteria · 65803 Didymos · 659 Nestor · 65P/Gunn

66
--

66 Maja · 660 Crescentia · 661 Cloelia · 662 Newtonia · 663 Gerlinde · 664 Judith · 665 Sabine · 666 Desdemona · 667 Denise · 668 Dora · 669 Kypria · 66P/du Toit

67
--

67 Asia · 670 Ottegebe · 671 Carnegia · 6717 Antal · 672 Astarte · 673 Edda · 674 Rachele · 675 Ludmilla · 676 Melitta · 677 Aaltje · 678 Fredegundis · 679 Pax

68
--

68 Herculis · 68 Leto · 680 Genoveva · 681 Gorgo · 682 Hagar · 683 Lanzia · 684 Hildburg · 685 Hermia · 686 Gersuind · 687 Tinette · 688 Melanie · 689 Zita · 68P/Klemola

69
--

69 Hesperia · 690 Wratislavia · 691 Lehigh · 692 Hippodamia · 69230 Hermes · 693 Zerbinetta · 694 Ekard · 695 Bella · 696 Leonora · 697 Galilea · 698 Ernestina · 699 Hela · 69P/Taylor

6p
--

6P/d’Arrest
|  |  |
| --- | --- |
| Portal | Astronomický portál |

Tento index bol automaticky vygenerovaný podľa tejto kategorizácie. Obsahuje **129** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

7
-

7 Iris

70
--

70 Ophiuchi – 70 Panopaea – 70 Virginis – 700 Auravictrix – 701 Oriola – 702 Alauda – 703 Noemi – 704 Interamnia – 705 Erminia – 706 Hirundo – 707 Steina – 708 Raphaela – 709 Fringilla – 70P/Kojima

71
--

71 Niobe – 710 Gertrud – 71000 Hughdowns – 711 Marmulla – 712 Boliviana – 713 Luscinia – 714 Ulula – 715 Transvaalia – 716 Berkeley – 717 Wisibada – 718 Erida – 719 Albert – 71P/Clark

72
--

72 Feronia – 72 Herculis – 720 Bohlinia – 721 Tabora – 722 Frieda – 723 Hammonia – 724 Hapag – 725 Amanda – 726 Joella – 727 Nipponia – 728 Leonisis – 729 Watsonia – 72D/Denning-Fujikawa

73
--

73 Klytia – 730 Athanasia – 731 Sorga – 732 Tjilaki – 733 Mocia – 7336 Saunders – 734 Benda – 735 Marghanna – 736 Harvard – 737 Arequipa – 738 Alagasta – 739 Mandeville – 73P/Schwassmann-Wachmann

74
--

74 Galatea – 740 Cantabia – 741 Botolphia – 742 Edisona – 743 Eugenisis – 744 Aguntina – 745 Mauritia – 746 Marlu – 747 Winchester – 748 Simeisa – 749 Malzovia – 74P/Smirnovová-Černych

75
--

75 Eurydike – 750 Oskar – 751 Faina – 752 Sulamitis – 753 Tiflis – 754 Malabar – 755 Quintilla – 756 Lilliana – 757 Portlandia – 758 Mancunia – 759 Vinifera – 75P/Kohoutek

76
--

76 Freia – 760 Massinga – 761 Brendelia – 762 Pulcova – 763 Cupido – 764 Gedania – 765 Mattiaca – 766 Moguntia – 767 Bondia – 768 Struveana – 769 Tatjana – 76P/West-Kohoutek-Ikemura

77
--

77 Frigga – 770 Bali – 771 Libera – 772 Tanete – 773 Irmintraud – 774 Armor – 775 Lumiere – 776 Berbericia – 777 Gutemberga – 778 Theobalda – 779 Nina – 7796 Járacimrman – 77P/Longmore

78
--

78 Diana – 780 Armenia – 781 Kartvelia – 782 Montefiore – 783 Nora – 784 Pickeringia – 785 Zwetana – 786 Bredichina – 787 Moskva – 788 Hohensteina – 789 Lena – 78P/Gehrels

79
--

79 Ceti – 79 Eurynome – 790 Pretoria – 791 Ani – 792 Metcalfia – 793 Arizona – 794 Irenaea – 795 Fini – 796 Sarita – 797 Montana – 798 Ruth – 799 Gudula – 79P/du Toit-Hartley

7p
--

7P/Pons-Winnecke
|  |  |
| --- | --- |
| Portal | Astronomický portál |

Tento index bol automaticky vygenerovaný podľa tejto kategorizácie. Obsahuje **125** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

b
-

B 1300

ba
--

Babelsberg Observatorium · Babylonská astronómia · Bacolor (kráter) · Baham · Bailyho perly · Baldetova metóda odhadu jasnosti kométy · Balistická dráha · Balmerov skok · Balmerova séria · Balón (súhvezdie) · Balónová družica · Baltisk (kráter) · Baran (súhvezdie) · Barlowova šošovka · Barnard (kráter) · Barnard 68 · Barnardova galaxia · Barnardova hviezda · Bart Jan Bok · Barycentrum · Baryónové číslo · Baten Kaitos · Bayerovo označenie

bd
--

BD-10°3166 · BD-19°733

be
--

Beacon (družica) · Beagle (kráter) · Beagle 2 · Bebhionn (mesiac) · Becklinov-Neugebauerov objekt · Becquerel (kráter) · Beer (kráter) · Beid · Belinda (mesiac) · Bellatrix · Benjamin Baillaud · Benjamin Boss · BepiColombo · Bergedorfer Spektraldurchmusterung · Bergelmir (mesiac) · Berliner Astronomisches Jahrbuch · Bernard (kráter) · Bernard Ferdinand Lyot · Bertil Lindblad · Bessel (kráter) · Bestla (mesiac) · Beta Arae · Beta Camelopardalis · Beta Comae Berenices · Beta Corona Austrinidy · Beta Doradus · Beta Gruis · Beta Hydrae · Beta Hydri · Beta Monocerotis · Beta Pictoris · Beta Trianguli · Betelgeuze · Betria · Beyerova metóda odhadu jasnosti kométy · Bezštrbinový spektrograf

bh
--

Bharani · Bháskará (družica)

bi
--

Bianchiho kozmológia · Bianka (mesiac) · Bidelmanova hviezda · Biela diera · Biela noc · Biely trpaslík · Big Bear Solar Observatory · Big Bird · Big crunch · Bikonkávna šošovka · Bikonvexná šošovka · Binokulárny ďalekohľad · Biosat · Biosputnik · Bishopov prstenec · Biurakanskaja astrofizičeskaja observatorija

bl
--

BL Lacertae · Blazar · Blažkov efekt · Bleskové spektrum · Blízkozemská planétka · Blíženci (súhvezdie)

bo
--

Bod rovnodennosti · Bod slnovratu · Bodeho hmlovina · Bodový model · Boeddicker (kráter) · Bohrov model atómu · Bokova globula · Bolid · Bologna University Observatory · Bolometer · Bolometrická korekcia · Boltzmannova konštanta · Boltzmannovo rozdelenie · Bond (kráter) · Bonestell (kráter) · Bonner Durchmusterung · Bonneville (kráter) · BOOMERanG · Bosscha Observatory · Bossov katalóg · Botein · Bottlingerov diagram · Bozónová hviezda

bp
--

BPM 37093

br
--

Brachium · Brachyteleskop · Brandenburské žezlo · Brian A. Skiff · Brian May · Brian Schmidt · Bright Star Catalogue · Bruno Hans Bürgel · Brzdné žiarenie

bu
--

Bublina Loop I · Budiaca hviezda · Burroughs (kráter)

by
--

Byrgius (kráter)

bý
--

Býk (súhvezdie) · Býk Poniatowského
**2005 TA** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je doposiaľ definitívne určená, preto jej nebolo doteraz pridelené katalógové číslo.

Popis objektu
-------------

Vzhľadom na to, že bola pozorovaná iba päť dní počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História
--------

Planétku objavil 1. októbra 2005 okolo 14:15 svetového času (UTC) na Siding Spring Observatory blízko mestečka Coonabarabran v Novom Južnom Walese asi 400 km severozápadne od Sydney v Austrálii v rámci programu Siding Spring Survey polmetrovým ďalekohľadem Uppsala Schmidt s CCD kamerou astronóm R. H. McNaught. Dňa 3. októbra 2005 o 17:31 UTC preletela rýchlosťou 5,04 km/s v minimálnej vzdialenosti 763 tis. km od stredu Zeme.

Výhľad do budúcnosti
--------------------

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 277 tis. km. Najbližšie veľké priblíženie k Zemi na vzdialenosť 441,3 tis. km sa očakáva 4. októbra 2034. V 21. storočí dôjde ešte k ďalším priblíženiam tohto telesa k Zemi, a to v rokoch 2018, 2041, 2053, 2070 a 2088. Nebezpečnejšie priblíženie k Zemi sa očakáva 5. októbra 2099; ďalšie potom v rokoch 2100 a 2102, ale pravdepodobnosť zrážky so Zemou nie je príliš vysoká a jej kumulatívna hodnota v období do roku 2102 bola vyčíslená na 1,8×10-6 (tj. 1:556 000). Na turínskej stupnici je preto klasifikovaná stupňom 0, na palermskej -7,30. Ak by však ku kolízii došlo, bola by rýchlosť stretu telesa so Zemou približne 12,14 km/s. Vzhľadom k odhadovaným rozmerom by jej kolízia so Zemou nespôsobila pravdepodobne žiadne škody.

Externé odkazy
--------------

* Asteroid 2005 TA. - NEO page. NASA/JPL (nákres dráhy) Archivované 2015-01-01 na Wayback Machine (po anglicky)
* 2005 TA. - NeoDys (po anglicky)
* 2005 TA - Minor Planet Center Electronic Circular (hlásenie objavu) (po anglicky)
|  |  |
| --- | --- |
| Portal | Astronomický portál |

Tento index bol automaticky vygenerovaný podľa tejto kategorizácie. Obsahuje **81** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

o?
--

O’bekiston fanlar Akademiyasining Mirzo Ulug’bek nomidagi Astronomiya Instituti

ob
--

OB hviezda · Obeh Zeme · Oberon (mesiac) · Oberthov efekt · Obežná doba (astronómia) · Obežná dráha · Obežná rovina · Obežná rýchlosť · Objav kozmického mikrovlnného pozadia · Objekt hlbokého vesmíru · Oblak · Oblasť H I · Oblasť H II · Oblasť M · Oblasť žiarivej rovnováhy · Obloha · Obor (hviezda) · Obria galaxia · Observatoire de Cointe · Observatórium Kao-čcheng · Observatórium Lomnický štít · Observatórium Sierra Nevada · Observatórium Skalnaté pleso · Observatórium Stará Lesná · Obývateľná zóna · Obývateľnosť planéty · Obzor (Zem) · Obzorník

oc
--

Oceán (astronómia)

od
--

Odvrátená strana Mesiaca

of
--

Ofélia (mesiac)

og
--

OGLE 2003-BLG-235 · OGLE-2005-BLG-390Lb · OGLE-TR-10 · OGLE-TR-111 · OGLE-TR-113 · OGLE-TR-122b · OGLE-TR-56

ok
--

Okolohviezdna hmota · Oktant (astronómia) · Oktant (súhvezdie) · Októbrové Arietidy

ol
--

Olbersov paradox · Oldřich Prefát z Vlkanova · Ole Rømer · Oleg Vasilievič Dobrovoľskij · Olomoucký orloj · Oltár (súhvezdie)

om
--

Omar Chajjám · Omega (hmlovina) · Omega Capricornidy · Omega Centauri · Omega Scorpiidy · Omicron Canis Majoris · Omicron Piscium · Omikron Centauridy

oo
--

Oortov mrak komét

op
--

Opozícia (astronómia) · Opportunity · Optická astronómia · Optický ďalekohľad

or
--

Oranžový trpaslík · Orionidy · Orión (hmlovina) · Orión (súhvezdie) · Orlia hmlovina · Orloj · Ormond Stone · Orogenéza · Orol (súhvezdie) · Orthosie (mesiac) · Ortuťovo-mangánová hviezda

os
--

Oscilujúci vesmír · OSIRIS-REx · Osmičková hmlovina

ot
--

OTS 44 · Otvorená hviezdokopa

ow
--

Owens Valley Radio Observatory

oz
--

Označenie planétok · Označenie premenných hviezd
**2006 BV39** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Jej dráha nie je dosiaľ definitívne určená, preto jej nebolo doteraz pridelené katalógové číslo.

Popis objektu
-------------

Vzhľadom na to, že bola pozorovaná iba počas troch mimoriadneho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

História
--------

Planétka bola po prvýkrát pozorovaná 18. januára 2006 okolo 05:41 svetového času (UTC) 68centimetrovým Schmidtovým ďalekohľadom na Steward Observatory Catalina Station 20 km severovýchodne od Tucsonu, AZ (USA) v rámci programu Catalina Sky Survey. Operátorom automatického vyhľadávacieho systému bol R. A. Kowalski. O štyri dni neskôr, 22. januára o 03:15 UTC, preletela v minimálnej vzdialenosti 509 tisíc kilometrov od stredu Zeme, o necelú polovicu ďalej, ako obieha Mesiac, a opäť sa vzdialila do medziplanetárneho priestoru. Bola pozorovaná na mnohých ďalších observatóriách, naposledy 21. januára 2006 o 00:49 UTC.

V minulosti preletela už niekoľkokrát v blízkosti Zeme, naposledy v roku 2000, keď ju minula v bezpečnej vzdialenosti 7,5 miliónov kilometrov. Vzhľadem k malým rozmerom vtedy unikla objaveniu.

Výhľad do budúcnosti
--------------------

Planétka sa teraz stále približuje k Slnku a perihélium svojej dráhy dosiahne 18. marca 2006. Teleso sa síce bude opakovane približovať k Zemi, ale do konca 21. storočia nás počas celkom jedenáctich preletov neohrozí, dokonca sa nepriblíži nikdy tak blízko, ako sa to stalo v januári 2006. K najtesnejšiemu preletu v 21. storočí má dôjsť 20. júna 2051, keď nás minie vo vzdialenosti 4,9 mil. km.

Na základe doterajších výpočtov dráhy sa nemôže k Zemi ani vo vzdialenej budúcnosti priblížiť viac ako na pol milióna kilometrov. Preto nebola zaradená do zoznamu potenciálne nebezpečných objektov (PHA).

Externé odkazy
--------------

* Asteroid 2006 BA. - NEO page. NASA/JPL (po anglicky)
* 2006 BA. - NeoDys (po anglicky)
**2006 BV39** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO) a teda aj medzi potenciálne nebezpečné telesá (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

Popis objektu
-------------

Vzhľadom na to, že bola pozorovaná iba počas dvoch dní, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

História
--------

Planétka bola po prvýkrát pozorovaná 26. januára 2006 okolo 08:00 svetového času (UTC) 1,8metrovým ďalekohľadom na Kitt Peak Observatory v rámci programu Spacewatch II. Objavili ju astronómovia T. H. Bressi, M. T. Read. O dva dni neskôr, 28. januára o 07:28 UTC, preletela v minimálnej vzdialenosti 330 tisíc kilometrov od stredu Zeme, teda bližšie, ako obieha Mesiac, a opäť sa vzdialila do medziplanetárneho priestoru. Naposledy bola pozorovaná ešte krátko pred jej maximálnym priblížením k Zemi, o 05:14 UTC a potom počas obletu ešte v ten istý deň okolo 22:40 UTC astronómom Milošom Tichým z observatória na juhočeskej Kleti.

V minulosti preletela už niekoľkokrát v blízkosti Zeme, naposledy v roku 1997, keď ju minula v bezpečnej vzdialenosti 23 miliónov kilometrov. Pred tým, v roku 1962, preletela vo vzdialenosti približne 5,6 mil. km okolo Marsu, čo trocha zmenilo jej dráhu.

Výhľad do budúcnosti
--------------------

Planétka sa bude opakovane približovať k Zemi, ale do konca 21. storočia nás tieto prelety neohrozia. K najtesnejšiemu preletu vo vzdialenosti 7,3 mil. km má dôjsťt 24. júna 2061. Omnoho zaujímavejšie budú opakované prelety okolo Marsu v rokoch 2026, 2050, 2075 a 2099. Pri poslednom z týchto stretnutí minie Mars iba o 4 mil. km.

Externé odkazy
--------------

* 2006 BV39 – vlastnosti a orbitálny diagram v JPL Small-Body Database NASA (po anglicky)
* 2006 BV39 – orbitálne vlastnosti a pozorovania na webe Minor Planet Center (po anglicky)
* 2006 BV39 – orbitálne vlastnosti na astronomickom serveri Pedagogickej fakulty ZČU v Plzni (po česky)
* 2006 BV39 – poloha na hviezdnej mape na webe Heavens-Above
* Asteroid 2006 BV39. - NEO page. NASA/JPL Archivované 2009-03-20 na Wayback Machine (po anglicky)
* 2006 BV39. - NeoDys (po anglicky)
|  |  |
| --- | --- |
| Portal | Divadelný portál |

Tento index bol automaticky vygenerovaný podľa tejto kategorizácie. Obsahuje **68** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ba
--

Babadlo · Bačova žena · Balet · Barbara Bel Geddesová · Barbara Nedeljáková · Barbora Bezáková · Barbora Bobuľová · Barbora Mišíková · Barbora Švidraňová · Barokové divadlo

bá
--

Bábka · Bábkarská Bystrica · Bábkarstvo · Bábkoherec · Bábková hra · Bábkové divadlo · Bábkové divadlo na rázcestí · Bábkové divadlo Žilina · Bára Basiková

be
--

Beatrice Straightová · Bebe Neuwirthová · Becki Newtonová · Bernadette Lafontová · Bertolt Brecht · Bette Davisová

bé
--

Béla Lugosi

bi
--

Bibiana Ondrejková · Biela nemoc · Billie Whitelawová

bj
--

Bjørnstjerne Bjørnson

bl
--

Blaho Uhlár · Blanka Bohdanová · Blythe Dannerová

bo
--

Bobby Cannavale · Bogumił Kobiela · Bohuslav Anderle · Bohuš Králik · Bolek Polívka · Boľšoj teatr · Boris Akunin · Boris Farkaš · Boris Hybner · Boris Vian · Bourvil · Božena Mačingová · Božena Slabejová · Božena Slančíková-Timrava · Božena Viková-Kunětická · Božidara Turzonovová

br
--

Bradley Cooper · Branislav Bajus · Branislav Bystriansky · Branislav Deák · Branislav Mosný · Braňo Holiček · Bratislavské bábkové divadlo · Brittany Murphy · Brittany Snowová · Broadway theatre · Broadway Theatre (53rd Street) · Bronislav Poloczek · Brooke Adamsová (herečka) · Brooke Shieldsová · Bryce Dallas Howardová

bu
--

Burgtheater · Burt Lancaster

bú
--

Búrka (Ostrovskij) · Búrka (Shakespeare)